शोध-प्रबन्ध गी विशे ते रचना-त्र्रम दे अधार पर त्नौ मुक्ख भागें च बंडेआ जन्दा ऐ। विशे दे अधार पर-परिचयात्मक, मूल भाग ते परिशिश्ट। रचना त्र्रम दे स्हाबै कन्नै पैह‌्ला, दूआ ते त्नीआ। मूल भाग गै शोध-प्रबन्ध दा मुक्ख भाग होन्दा ऐ। इ’यां ते हर भाग बड़ा म्हत्तवपूर्ण होन्दा ऐ, पर सारें शा मता म्हतवपूर्ण एह् भाग ऐ। इस्सै भाग गी सारें शा पैहले पूरा कीता जन्दा ऐ ते शोध-विशे कन्नै सरबन्धत सारी समग्री इस भाग च प्रस्तुत कीती जन्दी ऐ। इसकरी रचना-त्र्रम दे अधार उप्पर एह् पैह‌्ला भाग ऐ। मुक्ख भाग दे बाद परिशिश्ट भाग दा निर्माण कीता जन्दा ऐ। ते सारें शा बाद च परिचयात्मक भाग दी रचना कीती जन्दी ऐ। शोध-प्रबन्ध च इन्दे थाह‌्‌रै दे अधार पर बी इन्दा नामकरण कीता जाई सकदा ऐ। मूल-भाग ते शोध-प्रबन्ध दा केन्द्र-बिन्दु होन्दा ऐ, इस करी उसी केन्द्र च रक्खियै परिचयात्मक भाग पैह‌्लै औंदा ऐ ते परिशिश्ट भाग गी थाह‌्‌र मूल-भाग दे बाद च, यानि के खीर च थ्होन्दा ऐ। इत्थै सिर्फ परिशिश्ट ते परिचयात्मक भागें बारै गै गल्ल-बात कीती जा करदी ऐ।